
Către,




   BIROUL PERMANENT AL 





   CAMEREI DEPUTAȚILOR

Vă înaintăm, alăturat, raportul comun asupra Proiectului de Lege privind înfiinţarea Consiliului naţional pentru dezvoltarea resurselor umane din administraţia publică, transmis Comisiei pentru administraţie publică şi amenajarea teritoriului şi Comisiei pentru muncă şi protecţie socială, pentru dezbatere şi avizare pe fond, în procedură de urgenţă, cu adresa nr. PL. x 567 din 22 octombrie 2018.
    PREŞEDINTE,           

     PREȘEDINTE,
Florin-Claudiu ROMAN              Adrian SOLOMON
	
	

	
	

	COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI
	COMISIA PENTRU MUNCĂ 

                                                                            ŞI PROTECŢIE SOCIALĂ


	București, 27 noiembrie 2018
Nr.4c-7/494
	București, 27 noiembrie 2018
Nr.4c-9/836


R A P O R T      C O M U N
asupra proiectului de Lege privind înfiinţarea Consiliului naţional pentru dezvoltarea resurselor 
umane din administraţia publică

În conformitate cu prevederile art. 95 şi 115 din Regulamentul Camerei Deputaţilor, Comisia pentru administraţie publică şi amenajarea teritoriului şi pentru muncă şi protecţie socialăComisia 
 au fost sesizate, cu dezbatere şi avizare pe fond, în procedură de urgenţă, cu Proiectul de Lege privind înfiinţarea Consiliului naţional pentru dezvoltarea resurselor umane din administraţia publică, transmis cu adresa nr. PL. x 567  din 22 octombrie 2018, înregistrat cu nr. 4c-7/494 din 24 octombrie 2018, respectiv cu nr. 4c-9/836/2018.

Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art.92 din Regulamentul Camerei Deputaţilor, republicat.


Senatul, în calitate de primă cameră sesizată, a adoptat proiectul de lege în şedinţa din 17 octombrie 2018.


Consiliul Legislativ avizează favorabil proiectul de lege (nr.712/17.07.2018);


Comisia pentru drepturile omului, culte şi problemele minorităţilor naţionale avizează negativ proiectul de lege (nr.4c-6/524/30.10.2018).

Proiectul de lege are ca obiect de reglementare înfiinţarea Consiliului naţional pentru dezvoltarea resurselor umane din administraţia publică, organism cu rol consultativ, fără personalitate juridică, cu activitate nepermanentă, care urmează să funcţioneze pe lângă Secretariatul General al Guvernului.

         Potrivit prevederilor art.61 şi 63 din Regulamentul Camerei Deputaţilor, republicat, comisiile au examinat proiectul de lege în ședințe separate.

Comisia pentru administraţie publică şi amenajarea teritoriului a examinat proiectul de lege în şedinţa din 27 noiembrie 2018, iar Comisia pentru muncă şi protecţie socială a examinat proiectul de lege în şedinţa din 20 noiembrie 2018.

La lucrările Comisiei pentru administrație publică și amenajarea teritoriului au fost prezenţi 21 deputaţi, din totalul de 23 de membri ai comisiei.


La lucrările Comisiei pentru muncă şi protecţie socială au fost prezenţi 20 deputaţi, din totalul de 23 de membri ai comisiei.

La dezbaterile care au avut loc a participat, în conformitate cu prevederile art. 55 din Regulamentul Camerei Deputaţilor, republicat, în calitate de invitat: doamna Sirma CARAMAN, secretar de stat în cadrul Ministerului Dezvoltării Regionale și Administrației Publice.

În urma dezbaterilor şi a opiniilor exprimate, membrii Comisiei au hotărât, cu unanimitate de voturi, adoptarea Proiectului de Lege privind înfiinţarea Consiliului naţional pentru dezvoltarea resurselor umane din administraţia publică, cu amendamentele admise ce fac parte integrantă din prezentul raport.

 În funcţie de obiectul şi conţinutul său, propunerea legislativă face parte din categoria legilor ordinare.

         PREŞEDINTE,


               PREȘEDINTE, 

    Florin-Claudiu ROMAN               
   Adrian SOLOMON



                                   SECRETAR,



       SECRETAR,



                     Simona BUCURA-OPRESCU            
           Violeta RĂDUŢ

Consilier parlamentar, Alina Tănase



                                                         Consilier parlamentar, Lidia Vlădescu

                                                                                                                                            Consilier parlamentar, Camelia Revenco                                                                                                                                                      
ANEXA

AMENDAMENTE ADMISE

	Nr. crt.
	Text

adoptat de Senat
	 Text propus de Comisie

(autor amendament) 
	Motivare

	1. 
	Titlul legii

Lege privind înfiinţarea Consiliului naţional pentru dezvoltarea resurselor

umane din administraţia publică


	Nemodificat  
	

	2. 
	Art.1. - Se înfiinţează Consiliul naţional pentru dezvoltarea resurselor umane din administraţia publică, organism cu rol consultativ, fără personalitate juridică, cu activitate nepermanentă, denumit în continuare Consiliul, care funcţionează pe lângă Secretariatul General al Guvernului.


	Art.1. - Se înfiinţează Consiliul naţional pentru dezvoltarea resurselor umane din administraţia publică, organism cu rol consultativ, fără personalitate juridică, cu activitate nepermanentă, denumit în continuare Consiliul, care funcţionează pe lângă Secretariatul General al Guvernului, în coordonarea prim-ministrului.

Autori: membrii comisiei PSD, ALDE, Minorităţi şi UDMR


	Corelare cu art.5 alin.(1).

	3. 
	Art.2.- (1) Consiliul are rolul de a promova un cadru instituţional adecvat pentru coordonarea politicilor publice şi acţiunilor cu impact asupra resurselor umane din administraţia publică, asigurând dezvoltarea resurselor umane din administraţia publică, precum şi de a evalua atingerea obiectivelor asumate în domeniul resurselor umane de către Guvernul României.

(2)
Consiliul îndeplineşte următoarele atribuţii:

a) evaluează modul de îndeplinire a obiectivelor şi ţintelor asumate în domeniul resurselor umane din administraţia publică prin documente strategice şi elaborează cu privire la acestea analize ale căror concluzii le prezintă prim-ministrului;

b) elaborează, la cererea prim-ministrului sau din proprie iniţiativă, rapoarte privind evoluţiile înregistrate în domeniul resurselor umane din administraţia publică, pe care le prezintă prim-ministrului;

c) identifică priorităţile de reformă în domeniul resurselor umane şi le prezintă prim-ministrului;

d) avizează strategiile naţionale privind resursele umane din administraţia publică, precum şi propunerile legislative cu impact asupra personalului din administraţia publică la nivel naţional;

e) formulează propuneri sau recomandări pentru armonizarea priorităţilor legislative în domeniul resurselor umane promovate de instituţiile cu atribuţii în domeniul resurselor umane pe care le prezintă prim-ministrului;

f) facilitează publicitatea/promovarea activităţii derulate atât de Consiliu, cât şi de instituţiile publice reprezentate în acesta;

g) elaborează sau participă la elaborarea altor rapoarte, studii şi analize cu privire la resursele umane din administraţia publică, la solicitarea prim-ministrului;

h) elaborează proiectul de regulament de organizare şi funcţionare a Consiliului care este supus spre aprobare Guvernului.

(3) Consiliul elaborează şi prezintă anual prim-ministrului un raport privind activitatea desfăşurată şi situaţia resurselor umane din administraţia publică, raport care se aduce la cunoştinţă publică, prin publicarea pe site-ul Secretariatului General al Guvernului.

(4) Pentru îndeplinirea atribuţiilor ce îi revin, Consiliul cooperează şi colaborează cu instituţii şi autorităţi publice sau cu alte structuri cu atribuţii în domeniul resurselor umane. Consiliul poate solicita instituţiilor şi autorităţilor publice informaţiile necesare pentru elaborarea analizelor şi rapoartelor din aria de competenţă.


	Art.2.- (1) Consiliul are rolul de a promova un cadru instituţional adecvat pentru coordonarea politicilor publice şi a acţiunilor cu impact asupra resurselor umane din administraţia publică, asigurând dezvoltarea resurselor umane din administraţia publică, precum şi de a evalua atingerea obiectivelor asumate de Guvernul României în domeniul resurselor umane.

nemodificat  

a) evaluează modul de îndeplinire a obiectivelor şi ţintelor asumate de Guvernul României în domeniul resurselor umane din administraţia publică, prin documente strategice, şi elaborează cu privire la acestea, analize ale căror concluzii le prezintă prim-ministrului;

Lit.b) – c) nemodificate

d) avizează strategiile naţionale privind resursele umane din administraţia publică, precum şi proiectele de acte normative cu impact asupra personalului din administraţia publică, la nivel naţional;

e) formulează propuneri sau recomandări pentru armonizarea priorităţilor legislative în domeniul resurselor umane din administrația publică, promovate de instituţiile cu atribuţii în acest domeniu, pe care le prezintă prim-ministrului;

Lit.f) şi g) nemodificate

h) propune proiectul de regulament de organizare şi funcţionare al Consiliului.

Alin.(3) nemodificat 

(4) Pentru îndeplinirea atribuţiilor ce îi revin, Consiliul colaborează cu instituţii şi autorităţi publice sau cu alte structuri cu atribuţii în domeniul resurselor umane. Consiliul solicită instituţiilor şi autorităţilor publice datele și informaţiile necesare pentru elaborarea analizelor şi rapoartelor din aria de competenţă.

Autori: membrii comisiei PSD, ALDE, Minorităţi şi UDMR
	Pentru corelare terminologică cu prevederile art.3 alin.(1) și ale art.4 alin.(4).

Precizia textului.

Regulamentul este elaborat de secretariatul tehnic, potrivit art.7 lit.a).

Modalitatea de aprobare a regulamentului se regăseşte la art.8. 

Evitarea unei duble reglementări.

Pentru precizia şi imperativitatea textului. 



	4. 
	Art.3.- (1) Consiliul este consultat obligatoriu cu privire la actele normative prevăzute la art.2 alin.(2) lit.d).

(2) În procesul de elaborare a actelor normative, autorităţile şi instituţiile publice au obligaţia să informeze Consiliul cu privire la intenţia de reglementare a unor strategii naţionale privind resursele umane din administraţia publică, precum şi cu privire la propunerile de acte normative cu impact asupra personalului din administraţia publică la nivel naţional, cel mai târziu la data publicării proiectelor acestora pe site-ul propriu, în procedura de consultare publică.

(3) Înştiinţarea  transmisă Consiliului trebuie să cuprindă cel puţin următoarele informaţii:
a) principalele probleme a căror soluţionare este vizată prin proiectul de act normativ;
b) principalele soluţii identificate prin proiectul de act normativ;

c) mijloacele disponibile pentru realizarea scopului propus;

d) calendarul estimat pentru derularea procedurii de consultare, avizare, respectiv adoptare a actului normativ.

(4) Avizul Consiliului se formulează şi se transmite în scris. Avizul poate fi: favorabil, favorabil cu obiecţii sau propuneri ori negativ.


	Alin.(1) nemodificat 

(2) În procesul de elaborare a actelor normative, autorităţile şi instituţiile publice au obligaţia să informeze Consiliul cu privire la intenţia de reglementare a unor strategii naţionale privind resursele umane din administraţia publică, precum şi cu privire la proiectele de acte normative cu impact asupra personalului din administraţia publică la nivel naţional, cel mai târziu la data publicării acestora pe site-ul propriu, în procedura de consultare publică.

(3) Informarea prevăzută la alin.(2)  trebuie să cuprindă cel puţin următoarele:
Lit.a) – d) nemodificate
(4) Avizul Consiliului se formulează şi se transmite în scris. Avizul poate fi: favorabil, favorabil cu obiecţii sau recomandări ori negativ.
Autori: membrii comisiei PSD, ALDE, Minorităţi şi UDMR


	Pentru respectarea normelor de tehnică legislativă. 

Unitate de terminologie.

Pentru claritatea formulării şi unitate de terminologie.

Unitate de terminologie.

	5. 
	Art.4. - (1) Pentru desfăşurarea reuniunilor Consiliului este necesară asigurarea unui cvorum de jumătate plus unu din numărul membrilor Consiliului.

(2) În îndeplinirea atribuţiilor prevăzute la art.2 alin.(2) lit.d), Consiliul emite avize consultative cu majoritatea simplă a participanţilor.

(3) Avizele consultative, însoţite, după caz, de recomandări, se emit în cadrul procesului de consultare preliminară interinstituţională a strategiilor naţionale privind resursele umane din administraţia publică, precum şi a propunerilor legislative cu impact asupra personalului din administraţia publică la nivel naţional. Avizul consultativ se emite în termen de 10 zile de la data depunerii documentaţiei în cazul proiectelor cu procedură obişnuită şi în termen de 5 zile în cazul celor cu procedură de urgenţă.

(4)
Proiectul de act normativ este retransmis, spre ştiinţă, Consiliului, în forma rezultată în procesul de avizare, de către Secretariatul General al Guvernului, anterior prezentării acestuia în şedinţa de Guvern în vederea adoptării.


	Art.4. - (1) Pentru desfăşurarea reuniunilor Consiliului este necesară asigurarea unui cvorum de jumătate plus unu din numărul membrilor acestuia.

(2) În îndeplinirea atribuţiilor prevăzute la art.2 alin.(2) lit.d), Consiliul emite avize consultative cu majoritatea simplă a membrilor prezenți.

(3) Avizele consultative, însoţite, după caz, de recomandări, se emit în cadrul procesului de consultare preliminară interinstituţională asupra strategiilor naţionale privind resursele umane din administraţia publică, precum şi asupra proiectelor de acte normative cu impact asupra personalului din administraţia publică la nivel naţional. Avizul consultativ se emite în termen de 10 zile de la data depunerii documentaţiei, în cazul proiectelor de acte normative aflate în procedură obişnuită de adoptare, şi în termen de 5 zile, în cazul celor aflate în procedură de urgenţă.

(4)
Proiectele de acte normative prevăzute la art.2 alin.(2) lit.d) sunt retransmise Consiliului, spre informare, în forma rezultată în urma procesului de avizare, de către Secretariatul General al Guvernului, anterior prezentării acestora în şedinţă a Guvernului.
Autori: membrii comisiei PSD, ALDE, Minorităţi şi UDMR


	Claritatea formulării.
Pentru rigoarea exprimării normative. 

Pentru corelare terminologică cu dispozițiile alin.(4), cât și ale art.3 alin.(1).

Pentru rigoarea exprimării normative şi unitate de terminologie.


	6. 
	Art.5. - (1) Coordonarea Consiliului este asigurată de prim-ministru sau, în lipsa acestuia, de către ministrul dezvoltării regionale şi administraţiei publice. În situaţia în care aceştia lipsesc, coordonarea este asigurată de reprezentantul Secretariatului General al Guvernului, respectiv de reprezentantul Ministerului Dezvoltării Regionale şi Administraţiei Publice, după caz.

(2) Secretariatul General al Guvernului asigură secretariatul tehnic al Consiliului.

(3) Consiliul este format din:

a) câte un reprezentant al Secretariatului General al Guvernului, Ministerului Dezvoltării Regionale şi Administraţiei Publice, Ministerului Muncii şi Justiţiei Sociale, Ministerului Finanţelor Publice, Ministerului Educaţiei Naţionale şi  Agenţiei Naţionale a Funcţionarilor Publici;

b) câte un reprezentant al structurilor asociative ale autorităţilor administraţiei publice locale;

c) doi reprezentanţi ai mediului academic, desemnaţi de Consiliul Naţional al Rectorilor;

d) un reprezentant al organizaţiilor neguvernamentale cu preocupări în domeniul resurselor umane;

e)
doi reprezentanţi ai confederaţiilor sindicale reprezentative la nivel naţional, care au în componenţa lor organizaţii sindicale ale angajaţilor din administraţia publică, nominalizaţi de Consiliul Economic şi Social.

(4) Criteriile de selecţie a organizaţiilor prevăzute la alin.(3) lit.d) se aprobă prin decizia prim-ministrului, la propunerea Secretariatului General al Guvernului.

(5) Componenţa nominală a Consiliului se stabileşte prin decizie a prim-ministrului, la propunerea instituţiilor şi organizaţiilor prevăzute la alin.(3).

(6) Instituţiile şi organizaţiile prevăzute la alin.(3) desemnează câte un membru titular şi un membru supleant în Consiliu.

(7) Membrii Consiliului au un mandat de 4 ani.

(8) Membrii desemnaţi pentru a face parte din Consiliu trebuie să îndeplinească următoarele condiţii:

a) să aibă cunoştinţe şi competenţe specifice în domeniul funcţiei publice şi/sau resurselor umane din administraţia publică;

b)
experienţă profesională relevantă în ceea ce priveşte administraţia publică;

c)
o bună reputaţie profesională şi personală.

(9) Membrii Consiliului desemnaţi în condiţiile alin.(5) primesc, în condiţiile legii, o indemnizaţie de şedinţă în cuantum de până la 10% din indemnizaţia aferentă funcţiei de secretar de stat din cadrul organelor autorităţii publice. Cuantumul indemnizaţiei se stabileşte prin regulamentul prevăzut la art.8 alin.(6).
(10)
Indemnizaţia se acordă titularului şi numai în situaţia neprezentării acestuia, supleantului.

(11)
Finanţarea cheltuielilor necesare exercitării atribuţiilor care revin Consiliului, ce decurg din prevederile prezentei legi, se asigură prin bugetul Secretariatului General al Guvernului.
	Art.5. - (1) Coordonarea Consiliului este asigurată de prim-ministru sau, în lipsa acestuia, de către ministrul dezvoltării regionale şi administraţiei publice. În absența acestora, coordonarea este asigurată de reprezentantul Secretariatului General al Guvernului, respectiv de reprezentantul Ministerului Dezvoltării Regionale şi Administraţiei Publice, după caz.

Alin.(2) nemodificat 
a) câte un reprezentant al Secretariatului General al Guvernului, al Ministerului Dezvoltării Regionale şi Administraţiei Publice, al Ministerului Muncii şi Justiţiei Sociale, al Ministerului Finanţelor Publice, al Ministerului Educaţiei Naţionale şi al Agenţiei Naţionale a Funcţionarilor Publici;

Lit. b) şi c) nemodificate
d) un reprezentant al organizaţiilor neguvernamentale care activează în domeniul resurselor umane;

e)
doi reprezentanţi ai confederaţiilor sindicale reprezentative la nivel naţional, care au în componenţa lor organizaţii sindicale ale angajaţilor din administraţia publică, desemnați de Consiliul Economic şi Social.

(4) Criteriile de selecţie a organizaţiilor prevăzute la alin.(3) lit.d) se aprobă prin decizie a prim-ministrului, la propunerea Secretariatului General al Guvernului.

Alin.(5) – (7) nemodificate
Nemodificat 
Lit.a) nemodificată
b) să aibă experienţă profesională relevantă în ceea ce priveşte administraţia publică;

c) să aibă o bună reputaţie profesională şi personală.

(9) Membrii Consiliului, desemnaţi în condiţiile alin.(5), au dreptul la o indemnizaţie de şedinţă care nu poate depăși 10% din indemnizaţia stabilită de lege pentru funcţia de secretar de stat. Cuantumul indemnizaţiei de şedinţă se stabileşte prin regulamentul prevăzut la art.8 alin.(5).
Alin.(10) nemodificat

(11)
Finanţarea cheltuielilor necesare exercitării atribuţiilor care revin Consiliului potrivit prevederilor prezentei legi, se asigură prin bugetul Secretariatului General al Guvernului.

Autori: membrii comisiei PSD, ALDE, Minorităţi şi UDMR


	Pentru rigoare în exprimare.

Pentru rigoare în exprimare.

Unitate de terminologie.
Corectitudinea formulării.
Claritatea formulării şi identificarea funcţiei la care se raportează.

Precizia textului.


	7. 
	Art.6. - (1) Consiliul se întruneşte trimestrial şi ori de câte ori este necesar, la convocarea coordonatorului său, transmisă membrilor Consiliului prin intermediul secretariatului tehnic.
(2) La şedinţele Consiliului, în funcţie de tematica supusă dezbaterii, pot fi invitaţi să participe şi reprezentanţi ai altor ministere sau organe de specialitate ale administraţiei publice centrale, precum şi reprezentanţi ai mediului academic, ai organizaţiilor neguvernamentale şi reprezentanţi ai confederaţiilor sindicale reprezentative pentru administraţia publică.

(3) În exercitarea atribuţiilor sale de secretariat al Consiliului, precum şi pentru asigurarea logisticii şi expertizei necesare desfăşurării corespunzătoare a activităţii acestuia/realizării atribuţiilor sale, Secretariatul General al Guvernului poate încheia parteneriate sau protocoale de colaborare cu alte autorităţi sau instituţii publice, cu mediul academic şi organizaţii neguvernamentale.


	Alin.(1) nemodificat 
(2) La şedinţele Consiliului, în funcţie de tematica supusă dezbaterii, pot fi invitaţi să participe şi reprezentanţi ai altor ministere sau organe de specialitate ale administraţiei publice centrale, precum şi reprezentanţi ai mediului academic, ai organizaţiilor neguvernamentale şi reprezentanţi ai federaţiilor sindicale reprezentative pentru administraţia publică.

(3) În exercitarea atribuţiilor sale privind asigurarea secretariatului tehnic al Consiliului, precum şi pentru asigurarea logisticii şi expertizei necesare desfăşurării corespunzătoare a activităţii şi realizării atribuţiilor acestuia, Secretariatul General al Guvernului poate încheia parteneriate sau protocoale de colaborare cu alte autorităţi sau instituţii publice, cu mediul academic și cu organizaţii neguvernamentale.

Autori: membrii comisiei PSD, ALDE, Minorităţi şi UDMR


	Pentru o mai bună reprezentare.
SGG nu este secretariatul Consiliului. SGG doar asigură acest secretariat tehnic, potrivit art.5 alin.(2).
Claritatea textului.

	8. 
	Art.7.- Secretariatul tehnic al Consiliului este constituit din minimum 3 membri și are următoarele atribuţii:

a) elaborează proiectul regulamentului de organizare şi funcţionare a Consiliului, pe baza propunerilor acestuia;
b) asigură comunicarea avizelor consultative, precum şi, după caz, a recomandărilor Consiliului către instituţiile şi autorităţile publice;

c) transmite, la cererea Consiliului, solicitări de informaţii cu privire la personalul din administraţia publică, instituţiilor şi autorităţilor publice, în vederea fundamentării analizelor şi rapoartelor elaborate de Consiliu;

d) primeşte şi înregistrează corespondenţa adresată Consiliului;

e) întocmeşte minuta fiecărei şedinţe a Consiliului;

f) asigură logistica necesară desfăşurării şedinţelor Consiliului;

g) transmite convocările membrilor Consiliului;

h) centralizează informaţiile privind intenţiile de reglementare comunicate de instituţiile şi autorităţile publice, monitorizează procesul de elaborare şi aprobare a acestora;

i) desfăşoară alte activităţi ce decurg din exercitarea atribuţiilor Consiliului şi din regulamentul de organizare şi funcţionare al acestuia.


	Art.7.- Secretariatul tehnic al Consiliului este constituit din minimum 3 persoane, nominalizate din cadrul Secretariatului General al Guvernului, și are următoarele atribuţii:
a) elaborează proiectul regulamentului de organizare şi funcţionare al Consiliului, pe baza propunerilor acestuia;

Lit.b) nemodificată
c) transmite, la cererea Consiliului, solicitările  prevăzute la art.2 alin.(4);

Lit.d) – i) nemodificate

Autori: membrii comisiei PSD, ALDE, Minorităţi şi UDMR


	Prevedere necesară.
Corelare cu prevederile art.2 alin.(2) lit.h) şi art.8.

Precizia textului şi rigoare în exprimare.

Evitarea unei duble reglementări.

	9. 
	Art.8. - (1) Prezenta lege va intra în vigoare la data de 1 ianuarie 2019.

(2) În termen de 30 de zile de la intrarea în vigoare a prezentei legi, se aprobă, prin decizie a prim-ministrului, criteriile de selecţie a organizaţiilor prevăzute la art.5 alin.(3) lit.d).

(3) În termen de 30 de zile de la aprobarea deciziei prevăzute la alin.(2), instituţiile publice şi organizaţiile prevăzute la art.5 alin.(3) lit.a)-c) şi e) au obligaţia de a-şi desemna reprezentanţii în cadrul Consiliului.

(4) În termen de 30 de zile de la aprobarea deciziei prevăzute la alin.(2), Secretariatul General al Guvernului selectează organizaţia neguvernamentală prevăzută la art.5 alin.(3) lit.d).

(5) În termen de 90 de zile de la data intrării în vigoare a prezentei legi se aprobă, prin decizie a prim-ministrului, componenţa nominală a Consiliului.

(6) În termen de 30 de zile de la prima şedinţă, Consiliul elaborează regulamentul de organizare şi funcţionare care se adoptă prin decizia prim-ministrului.


	Art.8. - (1) Prezenta lege intră în vigoare la data de 1 ianuarie 2019.

(2) În termen de 30 de zile de la data intrării în vigoare a prezentei legi, se aprobă, prin decizie a prim-ministrului, criteriile de selecţie a organizaţiilor prevăzute la art.5 alin.(3) lit.d).

(3) În termen de 30 de zile de la emiterea deciziei prevăzute la alin.(2):

a) instituţiile publice şi organizaţiile prevăzute la art.5 alin.(3) lit.a)-c) şi e) au obligaţia de 
a-şi desemna reprezentanţii în cadrul Consiliului;

b) Secretariatul General al Guvernului selectează reprezentantul organizaţiilor neguvernamentale, prevăzut la art.5 alin.(3) lit.d).

Devine alin.(4) nemodificat 

(5) În termen de 30 de zile de la prima şedinţă, Consiliul transmite propunerile sale secretariatului tehnic în scopul elaborării regulamentului de organizare şi funcţionare, care se aprobă prin decizie a prim-ministrului.

Autori: membrii comisiei PSD, ALDE, Minorităţi şi UDMR


	Pentru o mai bună structurare a legii și pentru evitarea repetării unor sintagme.

Pentru rigoarea normei de trimitere.

În forma iniţială, contravine prevederilor art.7. 

Consiliul propune, secretariatul tehnic elaborează, prim-ministrul aprobă.

